รัฐบาลไทย-ข่าวทำเนียบรัฐบาล-พม. นำคณะประธานสภาเด็กและเยาวชนทุกระดับทั่วประเทศ 600 คน เข้าพบ นรม.
วันอังคารที่ 27 พฤศจิกายน 2561
พม. นําคณะประธานสภาเด็กและเยาวชนทุกระดับทั่วประเทศ 600 คน เข้าพบ นรม.
พม. นําคณะประธานสภาเด็กและเยาวชนทุกระดับทั่วประเทศ 600 คน เข้าพบ นรม. พร้อมเสนอผลการขับเคลื่อนและมติสมัชชาเด็กและเยาวชนระดับภาค ประจําปี 2561
เมื่อวันที่ 23 พ.ย. 61 เวลา 13.00 น. ที่ตึกสันติไมตรี ทําเนียบรัฐบาล พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วย นายสมคิด สมศรี อธิบดีกรมกิจการเด็กและเยาวชน นําคณะประธานสภาเด็กและเยาวชนจังหวัด สภาเด็กและเยาวชนอําเภอ สภาเด็กและเยาวชนเขต สภาเด็กและ เยาวชนแห่งประเทศไทย และผู้รับผิดชอบการดําเนินงานของสภาเด็กและเยาวชน ที่เข้าร่วมโครงการ "รวมพลังแกนนําเด็กและเยาวชนมุ่งสู่การเป็นแกนนําจิตอาสาในชุมชนป้องกันการทุจริตคอรัปชั่น” จํานวนทั้งสิ้น 600 คน เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี เพื่อนําเสนอผลการขับเคลื่อนการดําเนินงานของสภาเด็กและเยาวชน และมติสมัชชาเด็กและเยาวชนระดับภาค ประจําปี 2561 พร้อมทั้งมอบรายงานประจําปีของสภาเด็กและเยาวชนแห่งประเทศไทยและคู่มือการดําเนินงานของสภาเด็กและเยาวชน
พลเอก อนันตพร กล่าวว่า รัฐบาลภายใต้การนําของพลเอก ประยุทธ์ จันทร์โอชา นายกรัฐมนตรี ได้ขับเคลื่อน ยุทธศาสตร์ชาติ 20 ปี (พ.ศ. 2561 - 2580) โดยมีความมุ่งมั่นให้ประเทศมีความมั่นคง มั่งคั่ง และยั่งยืน โดยยุทธศาสตร์ดังกล่าวยึดหลักปรัชญาเศรษฐกิจพอเพียง ซึ่งมุ่งเน้นการพัฒนาเด็กและเยาวชนคนรุ่นใหม่ให้มีประสิทธิภาพ เพื่อเป็น กําลังหลักในการพัฒนาประเทศทั้งในปัจจุบันและอนาคต ทั้งนี้ รัฐบาลได้มอบหมายให้กระทรวงการพัฒนาสังคมและ ความมั่นคงของมนุษย์ (พม.) โดยกรมกิจการเด็กและเยาวชน (ดย.) รับผิดชอบการดําเนินงานด้านการส่งเสริมการพัฒนาเด็กและเยาวชนทั้งประเทศ ภายใต้รูปแบบของ "สภาเด็กและเยาวชน”
พลเอก อนันตพร กล่าวต่อไปว่า ด้วยพระราชบัญญัติส่งเสริมการพัฒนาเด็กและเยาวชนแห่งชาติ พ.ศ. 2550 และที่แก้ไขเพิ่มเติม (ฉบับที่ 2) พ.ศ. 2560 กําหนดให้กระทรวง พม. มีหน้าที่ในการพัฒนาเด็กและเยาวชน รวมทั้งแก้ไขปัญหาที่อาจมีผลกระทบในทางลบต่อเด็กและเยาวชน และพระราชบัญญัติคุ้มครองเด็ก พ.ศ. 2546 ซึ่งเป็นกฎหมาย เพื่อการคุ้มครองเด็กให้สอดคล้องกับหลักการของอนุสัญญาว่าด้วยสิทธิเด็ก โดยคํานึงถึงประโยชน์สูงสุดของเด็ก และการไม่เลือกปฏิบัติ ด้วยกลไกการคุ้มครองในรูปคณะกรรมการและบุคคลแวดล้อมมีหน้าที่ต้องคุ้มครองดูแลเด็กอย่างเหมาะสม ไม่ละเลย ทอดทิ้ง ทารุณ หรือแสวงประโยชน์จากเด็ก และต้องสงเคราะห์คุ้มครองเด็ก โดยบุคคลหรือองค์กรที่เหมาะสม ตลอดจนส่งเสริมความประพฤติและจัดหาทรัพยากรเพื่อการคุ้มครองเด็ก โดยสภาเด็กและเยาวชนเป็นพลังสําคัญในการพัฒนาและคุ้มครองพิทักษ์สิทธิของเด็กและเยาวชน ทั้งนี้ กระทรวง พม. โดย ดย. ร่วมกับ ภาคีเครือข่าย จัดให้มีสภาเด็กและเยาวชนทุกระดับ ตามที่พระราชบัญญัติส่งเสริมการพัฒนาเด็กและเยาวชนฯ กําหนด จํานวน 8,780 แห่ง ประกอบด้วย1) สภาเด็กและเยาวชนระดับตําบลและเทศบาล จํานวน 7,774 แห่ง 2) สภาเด็กและเยาวชนระดับอําเภอและเขตกรุงเทพมหานคร จํานวน 928 แห่ง 3) สภาเด็กและเยาวชนระดับจังหวัดและกรุงเทพมหานคร จํานวน 77 แห่ง และ 4) สภาเด็กและเยาวชนแห่งประเทศไทย จํานวน 1 แห่ง ทั้งนี้ สภาเด็กและเยาวชนมีวาระการดํารงตําแหน่งครบ 1 ปี และได้ดําเนินกิจกรรมสร้างสรรค์ในพื้นที่อันเป็นประโยชน์ต่อชุมชน สังคม และประเทศชาติ อีกทั้งในวันที่ 20 พฤศจิกายน ที่ผ่านมา เป็นวันสิทธิเด็กสากล ขององค์การสหประชาชาติ ซึ่งนับเป็นโอกาสอันดีที่เด็กและเยาวชนจะได้แสดงพลังในการขับเคลื่อนการพัฒนาสังคมและประเทศชาติ
พลเอก อนันตพร กล่าวเพิ่มเติมว่า รัฐบาลได้ตระหนักถึงความสําคัญของการพัฒนาเด็กและเยาวชนในพื้นที่ ด้วยการส่งเสริมให้เด็กและเยาวชนทํากิจกรรมในพื้นที่ตามบริบท รวมทั้งความต้องการของเด็กและเยาวชนในพื้นที่อย่างสร้างสรรค์ โดยให้อิสระทางความคิด ด้วยการเคารพการตัดสินใจของเด็กและเยาวชน และเปิดโอกาสให้ เด็กและเยาวชนทุกคนได้เสนอความคิดและขับเคลื่อนการดําเนินงานภายใต้แนวคิด "เด็กคิด เด็กทํา เด็กนํา ผู้ใหญ่หนุน” ทั้งนี้ สภาเด็กและเยาวชน นับเป็นกลไกสําคัญการประสานงานเด็กและเยาวชนจากระดับพื้นที่สู่ระดับนโยบาย ซึ่งเด็กและเยาวชน ต้องพัฒนาศักยภาพตนเองให้มีทักษะ รู้เท่าทันสถานการณ์ท้าทายใกล้ตัว และประเด็นท้าทายระดับภูมิภาค เพื่อผลักดันการดําเนินงานเชิงรุกเพื่อป้องกันปัญหาผ่านการทํางานกับทุกภาคส่วนภาคีเครือข่ายทั้งในพื้นที่ของตนเอง จังหวัด ประเทศเพื่อนบ้าน และนานาประเทศ รวมทั้งเป็นกลไกในการแก้ไขปัญหาที่ประเทศไทยกําลังเผชิญ เช่น ความรุนแรงในครอบครัว การรับสื่อที่ไม่เหมาะสมทั้งในรูปแบบ Offline และ Online ปัญหายาเสพติด การตั้งครรภ์ไม่พร้อมในวัยรุ่น และการทุจริตคอรัปชั่น เป็นต้น